cyanic-selkie/wikianc huggingface dataset:
Ուկրաինայի կինեմատոգրաֆիա
Կինո «հալոցքներ»
1950-ականների երկրորդ կեսի - 1960-ականների սկզբի քաղաքական «հալոցքի» ժամանակ ուկրաինական կինոարտադրությունն արագորեն աճել է։ Հայտնվել են ֆիլմեր, որոնք մինչ օրս մեծ հաջողություն են վայելում հանդիսատեսների շրջանում՝ «Գարունը Զարեչնայա փողոցում» (1956, ռեժիսորներ՝ Մարլեն Խուցիև և Ֆելիքս Միրոներ), «Ծարավ» (1959, Եվգենի Տաշկով), «Իվաննա» (1960, Վիկտոր Իվչենկո), «Քուն» (1964, Վլադիմիր Դենիսենկո) «Երկու նապաստակների հետևից» (1961, ռեժիսոր՝ Վիկտոր Իվանով)։
Կարլ Ֆորման
Կենսագրություն
Չունենալով աշխատանք ստանալու հնարավորություն՝ Ֆորմանը տեղափոխվել է Մեծ Բրիտանիա։ Այստեղ գրել է սցենարներ, որոնք տեղափոխվել են Հոլիվուդ։ Տիտրերում նրա անունը հիշատակվել է կեղծանվամբ կամ ընդհանրապես չի հիշատակվել։ Այսպես, Պիեռ Բուլի վեպի հիման վրա նկարահանված «Կամուրջ Քվայ գետի վրայով» (1957) ֆիլմի տիտրերում չեն եղել ինչպես Ֆորմանի, այնպես էլ նրա համահեղինակ Մայքլ Ուիլսոնի անունները։ Լավագույն սցենարի համար «Օսկարի» է արժանացել Պիեռ Բուլը։
Ուկրաինայի կինեմատոգրաֆիա
Ուկրաինական բանաստեղծական կինո
1960-1970-ական թվականների ուկրաինական կինոն ներկայացված է աշխարհահռչակ անուններով՝ ռեժիսորներ Սերգեյ Փարաջանով, Յուրի Իլյենկո, Լեոնիդ Օսիկա, Նիկոլա Մաշչենկո, դերասաններ Իվան Միկոլայչուկ, Յուրի Շումսկի, Գնատ Յուրա, Կոնստանտին Ստեպանկով, Նիկոլայ Գրինկո, Բոգդան Ստուպկա։
Կարլ Ֆորման
Կենսագրություն
Ֆորմանն ավելի քան տասը ֆիլմի պրոդյուսեր է, այդ թվում՝ «Նավարոնի կղզու թնդանոթները» ռազմական մարտաֆիլմը։ Բացի այդ, նա դարձել է «Հաղթողները» հակառազմական դրամայի ռեժիսորը։
1970 թվականին արժանացել է Բրիտանական կայսրության շքանշանի կոմանդորի կոչման։
Կյանքի վերջին վերադարձել է Միացյալ Նահանգներ։ Մահացել է Բևեռլի Հիլզում գլխուղեղի ուռուցքից։
Անձնական կյանք
Ամուսնացած է եղել երկու անգամ։ Առաջին ամուսնությունից ծնվել է դուստրը՝ Քեթին, երկրորդ ամուսնությունից (արդեն Լոնդոնում)՝ երկու երեխա՝ Ամանդան, որը դարձել է պատմաբան, և Ջոնաթանը, որը դարձել է լրագրող և կինոքննադատ։
Ծանոթագրություններ
Կատեգորիա:Ամերիկացի կինոպրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ Կատեգորիա:Ամերիկացի կոմունիստներ Կատեգորիա:20-րդ դարի ամերիկացի գործարարներ Կատեգորիա:Կինոռեժիսորներ Իլինոյսից Կատեգորիա:Օսկարակիրներ Կատեգորիա:Սցենարիստներ այբբենական կարգով Կատեգորիա:Ամերիկացի պրոդյուսերներ Կատեգորիա:«Ոսկե գլոբուս» մրցանակի դափնեկիրներ Կատեգորիա:20-րդ դարի ամերիկացի գրողներ
Ուկրաինայի կինեմատոգրաֆիա
Ուկրաինական բանաստեղծական կինո
Այդ ժամանակ հայտնվել են ֆիլմեր, որոնք հիմք են դրել «ուկրաինական բանաստեղծական կինոյի» եզակի ֆենոմենին՝ Սերգեյ Փարաջանովի «Մոռացված նախնիների ստվերները» (1964), որը Արգենտինայի 7-րդ միջազգային կինոփառատոնում արժանացել է երկրորդ մրցանակի. Յուրի Իլյենկոյի «Ջրհորը ծարավների համար» (1965), Լեոնիդ Օսիկայի «Քարե խաչ» (1968), Պյոտր Տոդորովսկու «Հավատարմություն» (1965)։
Արգելվել է Կիրա Մուրատովայի «Երկար հրաժեշտ» (1971) ժապավենը։ Դրամատիկական ճակատագրի է արժանացել նաև Յուրի Իլյենկոյի «Իվան Կուպալայի երեկոն» (1968) ֆիլմը, սակայն նրա «Սև նշանով սպիտակ թռչունը» (1971) ֆիլմն արժանացել է Մոսկվայի միջազգային կինոփառատոնի ոսկե մեդալի։
Այնուհետև, ուկրաինական բանաստեղծական կինոյի գեղագիտությանը նպաստել է դերասան Իվան Միկոլայչուկի ռեժիսորական դեբյուտը (Բաբելոն XX, 1979), իսկ  բանաստեղծական կինոյի էական տարրերը հայտնվել են Նիկոլա Մաշչենկոյի «Կոմիսարներ» (1971) և «Ինչպես էր կոփվում  պողպատը» (1973) ֆիլմերում։
Խաղարկային և անիմացիոն ֆիլմերի ծաղկումը 1970-ականներին
1970-1980-ական թվականներին ուկրաինական ոչ խաղարկային կինոն իսկական ծաղկում է ապրել։ Գիտահանրամատչելի ֆիլմերի Կիևի կինոստուդիան նկարահանել է ֆիլմերի հսկայական շարք, որոնց թվում կային ժանրի իրական գլուխգործոցներ (ռեժիսոր Ֆելիքս Սոբոլևի «Կենդանիների լեզուն», «Կենդանիներն արդյոք մտածում են», «Հորիզոնից յոթ քայլ այն կողմ», ռեժիսոր Լեոնիդ Օսիկայի «Զախար Բերկուտ» և այլն)։
«Վերակառուցման» կինո
«Վերակառուցման» տարիներին ստեղծվել են բազմաթիվ ֆիլմեր՝ նվիրված սոցիալական սուր խնդիրներին՝ Կիրա Մուրատովայի «Աստենիկ սինդրոմը» (1989), Օլեգ Ֆիալկոյի «Աստծո խարազանը» (1988), Միխայիլ Բելիկովի «Անկում» (1990) և այլն։ Յուրի Իլյենկոյի «Կարապի լիճ։ Գոտի» (1989) ֆիլմը միջազգային մեծ հաջողություններ է ունեցել՝ դառնալով յուրօրինակ հակատոտալիտար կինոխորհրդանիշ։
Կինեմատոգրաֆիան անկախ Ուկրաինայում
Կինոյի հարցերի վերաբերյալ Ուկրաինայի պետական քաղաքականության կարգավորումը հաստատվել է 1998 թվականի հունվարի 13-ին, երբ Ուկրաինայի Գերագույն ռադան ընդունել է Ուկրաինայի «Կինեմատոգրաֆիայի մասին» օրենքը։
Անկախության շրջանում ուկրաինական կինոյին բնորոշ է 1990-ականների կինոարտադրության անկումը և 2000-2010-ական թվականներին այն վերականգնելու փորձերը։
1990-ականներին Խորհրդային Միության փլուզման և տնտեսական ճգնաժամի հետ մեկտեղ ուկրաինական կինոն սկսել է անկում ապրել։ Կինոթատրոններում հանդիսատեսների թիվը 1990 թվականի տարեկան 552 միլիոնից 1999 թվականին նվազել է մինչև 5 միլիոն։ Միաժամանակ աստիճանաբար մեծացել է հեռուստաալիքների լսարանը։ Ուկրաինայում տարեկան նկարահանվող գեղարվեստական ֆիլմերի թիվը 1992 թվականի 45-ից 2000 թվականին հասավ 4-ի։ 1990-ականներին Ուկրաինայում նկարահանված 136 ֆիլմերից 82-ը նկարահանվել են ռուսերենով։ 1990-ականների ուկրաինական կինոն փորձել է առևտրայնացվել։ Բիզնես կառույցները հաճախ դարձել են ֆիլմերի պատվիրատուներ և հովանավորներ։ Այդ հանգամանքն ազդել է ֆիլմերի բովանդակության վրա, նրանց զվարճալի լինելու փորձերը, հանրաճանաչություն են ձեռք բերել քրեական դրամաները, արկածային և էրոտիկ ֆիլմերը։
1990-ականների սկզբին ուկրաինական հեռուստատեսությունը սկսել է ակտիվորեն նկարահանել հեռուստասերիալներ, մասնավորապես, հայտնի է «Ռոկսոլանա»-ն, որի ռեժիսորն է Բորիս Նեբիերիձեն, իսկ ֆիլմը Հյուրրեմ-սուլթանի մասին է, այդ տարիներին մեծ ճանաչում է ստացել նաև ռեժիսոր Օլեգ Բիյմայի «Սիրո կղզին» ֆիլմը։ 2000-ականների սկզբին մեծ հաջողություն է ունեցել լեհ ռեժիսոր Եժի Հոֆմանի «Կրակով և սրով» ֆիլմը, որտեղ ուկրաինացի դերասան Բոգդան Ստուպկան խաղացել է Զապորոժիեի հետման Բոգդան Խմելնիցկու դերը։ Բոգդան Ստուպկան դարձել է ուկրաինական էկրանի գլխավոր հետմանը, նա հանդես է եկել նաև Նիկոլայ Զասեև-Ռուդենկոյի «Սև ռադա» պատմական սերիալում (2000) և Յուրի Իլյենկոյի «Աղոթք հետման Մազեպայի համար» (2001) ֆիլմում։ 2006 թվականին կայացել է նաև ուկրաինական առաջին թրիլլերի «Շտոլնյա»-ի պրեմիերան (պրոդյուսեր և օպերատոր՝ Ալեքսեյ Խորոշկո, ռեժիսոր՝ Լյուբոմիր Կոբիլչուկ)։ 2008 թվականին էկրան է բարձրացել ուկրաինացի կինոռեժիսոր Ալեքսանդր Կիրիենկոյի «Վախի պատրանք» ֆիլմը։ Ֆիլմը նկարահանվել է Ալեքսանդր Տուրչինովի համանուն ստեղծագործության հիման վրա։
2010-ական թվականներին Ուկրաինայում նկատվել է կինոարտադրության ծավալների աստիճանական աճ։ Տեխնոլոգիաների առաջընթացի և ծախսերի կրճատման շնորհիվ զգալիորեն ավելացել է կարճամետրաժ ֆիլմերի թիվը։ Ուկրաինական կինեմատոգրաֆիա է եկել կինոգործիչների նոր սերունդ։ Ի հայտ են եկել նաև ուկրաինացի ռեժիսորների կոլեկտիվ նախագծերը՝ «Արուներ։ Արաբենիք», «Ուկրաինա, Goodbye!», «Բաբելոն 13»։ Կենտրոնացված կինոարդյունաբերության անկմանը զուգընթաց սկսվել է անկախ կինոստուդիաների, դիստրիբյուտորների և կինոթատրոնների ցանցի զարգացումը։
2003 թվականին Բեռլինալեի գլխավոր մրցույթում ուկրաինացի անիմատոր Ստեպան Կովալի «Ինը համարի տրամվայը շարժվում է» ֆիլմը ստացել է «Արծաթե արջ» մրցանակ։ 2005 թվականին ուկրաինացի երիտասարդ ռեժիսոր Իգոր Ստրեմբիցկու «Ուղեկիցներ» ֆիլմը Կաննի կինոփառատոնում արժանացել է «Ոսկյա արմավենու ճյուղ» մրցանակին։ 2007 թվականին Ռոտերդամի միջազգային կինոփառատոնի մրցութային ծրագրում կայացել է Իգոր Պոդոլչակի «Լաս Մենինաս» ֆիլմի համաշխարհային պրեմիերան։ Հետագայում ֆիլմը մասնակցել է 27 միջազգային կինոփառատոնի, որոնցից 10-ում՝ ծրագրում, մյուսներում՝ պաշտոնական ընտրության մրցույթում։ 2011 թվականին Մարինա Վրոդան Կաննի կինոփառատոնում ստացել է «Ոսկյա արմավենու ճյուղ» «Խաչ» կարճամետրաժ ֆիլմի համար։ 2014 թվականին Միրոսլավ Սլաբոշպիցկու «Ցեղը» գեղարվեստական ֆիլմը մասնակցել է Կաննի կինոփառատոնի «Քննադատական շաբաթ» մրցութային ծրագրին և ստացել միանգամից երեք մրցանակ՝ Գան հիմնադրամի մրցանակ, Բացահայտում և Գրան պրի մրցանակներ։ 2017 թվականին Ստանիսլավ Գուրենկոյի «Dustards» ուկրաինական վավերագրական ֆիլմը դարձել է Անկախ կինոյի միջազգային մրցանակաբաշխության պլատինե մրցանակակիրներից մեկը վավերագրական ֆիլմ անվանակարգում։
Կինոթատրոններ
Ուկրաինայի կինոասոցիացիայի տվյալներով 2015 թվականի դրությամբ Ուկրաինայում հաշվառված է մոտ 169 կինոթատրոն, որտեղ տեղակայված են շուրջ 464 էկրաններ ։
Ուկրաինայի պետկինո
Ուկրաինայի կինոյի պետական գործակալությունը համարվում է գործադիր իշխանության կենտրոնական մարմինը, որն ապահովում է կինեմատոգրաֆիայի ոլորտում պետական քաղաքականության իրականացումը։
Ուկրաինայի կինեմատոգրաֆիստների միություն
Ուկրաինայի կինեմատոգրաֆիստների ազգային միությունը հասարակական կազմակերպություն է, որի նպատակն է նպաստել ուկրաինական էկրանային արվեստի զարգացմանը՝ որպես ազգային և համաշխարհային մշակույթի օրգանական բաղադրիչ, մասնակցում է կինոարդյունաբերության և հեռուստատեսության զարգացման և համագործակցության հայեցակարգերի ստեղծմանը, պաշտպանում Միության անդամների ստեղծագործական մասնագիտական, հեղինակային և սոցիալական իրավունքները։
Կինեմատոգրաֆիական ժառանգության պահպանում
Ալեքսանդր Դովժենկոյի ազգային կենտրոնը համարվում է Ուկրաինայի գեղարվեստական ֆիլմերի պետական կինոարխիվը, Կինոարխիվների միջազգային ֆեդերացիայի (FIAF) միակ ասոցացված անդամն է Ուկրաինայում, որը զբաղվում է ուկրաինական արխիվային կինոյի պահպանմամբ, վերականգնմամբ և ռեստավրացիայով։ Այն ընդգրկում է նաև ֆիլմերի պատճենահանման պետական լաբորատորիան։ Կատարում է գիտական հետազոտություն կինեմատոգրաֆիայի բնագավառում, հրատարակում է կինոյի պատմության վերաբերյալ տեղեկատու գրականություն, մասնագիտացված կինոհրատարակություններ, խթանում է ուկրաինական և համաշխարհային կինոյի մասսայականացմանը։
Դովժենկոյի կենտրոնում պահվում են ավելի քան 50,000 միավոր կինոնյութեր (ավելի քան 7,000 անուն կինոստեղծագործություններ)՝ գեղարվեստական, անիմացիոն, վավերագրական և գիտահանրամատչելի ֆիլմեր, հիմնականում ուկրաինական արտադրության։ Դրանցից շատերը ներկայացված են բնօրինակ նյութերի տեսքով՝ նեգատիվների, պոզիտիվ ժապավենների և թվային կրիչների վրա։ Դովժենկոյի կենտրոնում պահվում են 1992 թվականից հետո նկարահանված բոլոր ուկրաինական ֆիլմերի սկզբնական նյութերը։ Խորհրդային շրջանի ֆիլմերի նյութերը հիմնականում ներկայացված են նեգատիվ կամ պոզիտիվ ժապավենների վրա։
Ուկրաինական ոչ խաղարկային և հեռուստատեսային ֆիլմերի զգալի մասը պահպանվում է Ուկրաինայի Գ. Ս․ Պշենիչնիի անվան կենտրոնական պետական կինոֆոտոարխիվում։
Աղբյուրներ
Կատեգորիա:Ուկրաինայի կինեմատոգրաֆիա
Ապակառուցողական պաշտամունք
Հասկացության պատմություն
Ֆրանսերենում secte destructive տերմինը տարածվել է XIX դարի սկզբից ։
Անգլերեն լեզվում (destructive cult) տերմինը լայն տարածում է գտել XX դարի երկրորդ կեսին ։
Ապակառուցողական պաշտամունքի նշաններ
Հակամշակութային շարժման մեջ ընդունված որոշման համաձայն, ապակառուցողական պաշտամունքը խումբ կամ շարժում է, որը ցույց է տալիս զգալի, խորը կամ չափից ավելի նվիրվածություն կամ խանդավառություն կոնկրետ անձի, գաղափարի կամ այլ բաների նկատմամբ և օգտագործում է համոզմունքի և կառավարման ոչ էթիկական մանիպուլյատիվ մեթոդներ (օրինակ՝ մեկուսացում նախկին ընկերներից և ընտանիքից, մարմնի հյուծում, հատուկ մեթոդների կիրառում, որոնք մշակվել են ներշնչման և կույր հնազանդության ուժեղացման նպատակով, հզոր խմբակային ճնշում, տեղեկատվության կառավարում, անհատականության ժամանակավոր անջատում կամ կրիտիկական) խմբի անդամների, նրանց ընտանիքների կամ հասարակության համար փաստացի կամ հնարավոր վնասով խմբի ղեկավարների նպատակների իրականացմանը նպաստելու համար ։
Հակամշակութային գրականության համաձայն, քայքայիչ աղանդները կրոնական և ոչ կրոնական միավորումներ են, որոնք կատարում են իրենց հետևորդների «ուղեղի լվացում» և «գիտակցության կառավարում», նրանց անդամները մեղադրվում են ինքնասպանությունների և այլ մարդկանց սպանությունների մեջ։ Մեկ այլ՝ հակամշակութային ուղղության հեղինակների մի մասը նշում է, որ որոշ քայքայիչ պաշտամունքներ դավանելու համար բնորոշ է աշխարհի մոտալուտ վերջի և վերջին դատարանի ապոկալիպտիկ սպասումը, ինչը երբեմն դրդում է սպանությունների և ինքնասպանությունների։ Հոգևորականների կարծիքով՝ ապոկալիպտիկ տրամադրություններ կարող են առաջանալ նաև ավանդական քրիստոնեական հոսանքներում, օրինակ՝ ուղղափառներում ։
Իրենց աշխատություններում պաշտամունքի քննադատները նշում են, որ ապակառուցողական պաշտամունքի ղեկավարները հաճախ հանդիսանում են հոգեբանական անձ, որը հակված է գերիշխանության և հոգեբանական բռնության։ Քննադատների մեծամասնության կարծիքով՝ պաշտամունքի առաջնորդները նյութական կամ քաղաքական շահագրգռվածություն ունեն մեծ թվով մարդկանց ենթարկվելու հարցում և օգտագործում են իրենց հետևորդների վրա ազդեցության այնպիսի մեթոդներ, ինչպիսիք են «ուղեղի լվացումը», թմրանյութերը, սեքսը, խմբակային «հրճվանքները», ազատ ժամանակից զրկելը, արտաքին շփումների սահմանափակումը և այլն։
Քննադատների շրջանում դեռևս միասնական տեսակետ չկա, թե արդյոք ահաբեկչական և ռազմականացված կազմակերպությունները համարվում են ապակառուցողական խմբավորումներ, թե ոչ։
Տերմիրնի կիրառում
1996 թվականին Եվրոպական խորհրդարանը որոշում է կայացրել, որ կրոնի ազատությունը չպետք է խախտի մարդու իրավունքները։ Նրանց հանձնարարական է տրվել Եվրոպայի խորհրդի անդամ պետությունների ղեկավարներին չտրամադրել և որոշ դեպքերում հետ կանչել ոչ ավանդական աղանդների ապակառուցողական ուղղվածության «կրոնական միավորում» կարգավիճակից։
2006 թվականին աստվածաբանության թեկնածու, փիլիսոփայական գիտությունների թեկնածու, աստվածաշնչագիտության ամբիոնի դոցենտ, աստվածաբանության խորհրդի դասական համալսարանական կրթության պատասխանատու քարտուղար Տ. Հ. Լեհսկովն ընդգծել է, որ այն դեպքում, եթե պետությունն ինքնամեկուսանում է «ավանդական դավանաբանական ուսուցման ադեկվատ համակարգի ստեղծմանը մասնակցելուց» և հրաժարվում է «պետական բուհերում աստվածաբանական կրթության հնարավորությունից», ապա դա հանգեցնում է երիտասարդության բարոյական դաստիարակության գործում գործուն լծակների կորստի, «ծայրահեղ կրոնական ֆունդամենտալիզմի դրսևորումներին, տոտալիտար աղանդներին, դիվային և այլ ապակառուցողական պաշտամունքներին դիմակայելու պետության անպատրաստության»։
2006 թվականին մանկավարժական գիտությունների թեկնածու, Սանկտ Պետերբուրգի արհմիությունների հումանիտար համալսարանի սոցիալական հոգեբանության ամբիոնի դոցենտ Ն. Ա. Լևանկովան նշում էր, որ 1990-ական թվականներին տեղի ունեցած բուռն սոցիալական բարեփոխման ժամանակ «տեղի է ունեցել հասարակության սրընթաց անջատում այն հոգևոր պատմական արմատներից, որոնցով այն պահվել և սնվել է», ինչը հանգեցրել է «անտաղանդության և անզորության» առաջացման։
2009 թվականին Սոցիոլոգիական գիտությունների թեկնածու, քաղաքական գիտությունների դոկտոր, Վորոնեժի պետական համալսարանի Ստարոոլսկի մասնաճյուղի հումանիտար և սոցիալական առարկաներից ամբիոնի պրոֆեսոր, Բելգորոդի մարզի կառավարության կրթության, մշակույթի և երիտասարդական քաղաքականության վարչության պետի տեղակալ Բեսպալենկոն ընդգծել է, որ բոլոր տոտալիտար աղանդների համար նպատակը «ոչ միայն չկասկածող քաղաքացիներին հավաքագրելն է, այլև իշխանության վրա ազդեցություն ունենալը»։ Հետազոտողները նշում են, որ տոտալիտար աղանդները չեն ձգտում անհապաղ շահույթի. նրանք միջոցներ են ներդնում երկրների տնտեսության մեջ, զգալի բարեգործական նպաստ են տալիս պետական պաշտոնյաների արտարժույթով և մեծացնում են իրենց ազդեցությունը ԶԼՄ-ներում։ Դա դիտվում է որպես կրոնական գործոն Արևմուտքի հոգևոր պատերազմում Ռուսաստանի, Ուկրաինայի և նախկին ԽՍՀՄ այլ երկրների դեմ, որն օգտագործվում է հոգևոր և բարոյական հիմքերը խարխլելու համար։
ՀՀ արգելավայրեր
Արգելավայրերը մշտապես կամ ժամանակավորապես առանձնացված տարածքներն են, որտեղ ապահովվում են էտալոնային, գիտական, պատմամշակութային, տնտեսական արժեք ներկայացնող բնական համալիրների և նրանց տարրերի տեսակների պահպանությունն ու վերարտադրությունը։ Ներկայումս հանրապետությունում ստեղծված են 26 արգելավայրեր, որոնց ընդհանուր մակերեսը կազմում է 102 212.93 հա, որը Հայաստանի տարածքի 3.44%-ն է ։
Ծանոթագրություններ
Կատեգորիա:Հայաստանի արգելավայրեր
Էսպինոսա դե Սեռատո
Էսպինոսա դե Սեռատո (Espinosa de Cerrato), մունիցիպալիտետ և քաղաք Իսպանիայում։ Մտնում է Սալամանկա պրովինցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Վիտիգուդինո շրջանում։ Նրա բնակչությունը կազմում է 193 մարդ 2010 թվականի մարդահամարի տվյալների համաձայն։
Ծանոթագրություններ
Կատեգորիա:Իսպանիայի բնակավայրեր
Հանս Քրիստիան Էրստեդ
Հանս Քրիստիան Էրստեդ (Hans Christian Ørsted, ], )՝ դանիացի ֆիզիկոս և քիմիկոս։
1820 Էրստեդը հայտնագործել է էլեկտրական հոսանքի մագնիսական ազդեցությունը և համարվում է էլեկտրականության տեսության և էլեկտրոտեխնիկայի հիմնադիրներից մեկը։ 1829 թվականին Էրստեդը մասնակցել է Կոպենհագենի պոլիտեխնիկական դպրոցի հիմնադրմանը (Den Polytekniske Læreanstalt), որը հանդիսանում է ժամանակակից Դանիայի տեխնիկական համալսարանի նախատիպը։ Դպրոցի հիմնադրումից մինչև իր մահը նա հանդիսացել է դպրոցի տնօրենը։ Նա Դանիայի Ոսկեդարի կարկառուն ներկայացուցիչներից մեկն էր։
Կենսագրություն
Էրստեդը դեղագործ Սերեն Քրիստիան Էրստեդի որդին էր։ Քանի որ մինչև 1814 թվականը ընդհանրական կրթություն չկար, Էրստեդն ու իր կրտսեր եղբայը՝ Անդրեաս Զանդե Էրստեդը հիմնականում կրթություն ստացան գերմանացի կեղծամագործի ու նրա կնոջ մոտ՝ այլ առարկաների շարքում նաև գերմաներեն լեզու և գրականություն, մաթեմատիկա և լյութերական կատեխիզիս ։
Իր հոր դեղատանը աշխատելու շնորհիվ, երբ նա դեռևս 12 տարեկան էր, նրա հետաքրքրությունները հակվեցին դեպի գիտությունը։ Նա իր կրթությունը շարունակել է հիմնականում որպես ինքնուս, իսկ 1793 թվականին մեկնել է Կոպենհագեն՝ համալսարանի ընդունելության քննությունը հանձնելու նպատակով, որտեղ նա հետագայում բնական գիտություններ և դեղագործություն է ուսումնասիրել։ 1799 թվականին նա ստացավ դոկտորի կոչում՝ դիսերտացիայի Իմանուիլ Կանտի մասին «Բնական մետաֆիզիկայի արխիտեկտոնիկայի մասին» վերնագրով դիսերտացիայի պաշտպանությամբ ։
1801-1804 թվականներին նա ուսումնառության նպատակով մեծ ճանապարհորդություն է ձեռմարկում Եվրոպայում։ Այլ վայրերից բացի, նա մի քանի ամիս բնակվել է Ֆրանսիայում և Գերմանիայում, որտեղ նա ֆիզիկոս Յոհան Վիլհելմ Ռիթթերի հետ է ծանոթանում։ Ռիթթերը առաջին մարտկոցի, ռիթթերյան գալվանական սյան հայտնագործողն է, զբաղվել է գալվանականությամբ և համարվում է էլեկտրոքիմիայի հիմնադիրներից մեկը։ Ռիթթերի հետ Էրստեդին կապում է երկարամյա ընկերությունը, և նրա փիլիսոփայական մտքերն ու տեսակետները հիմք հանդիսացան Էրստեդի համար՝ իր հետագա հետազոտությունները Էլեկտրամագնիսականության ոլորտում ծավալելու համար։
1806 նա Կոպենհագենի համալսարանում ստացավ պրոֆեսորի կոչում քիմիայի և ֆիզիկայի բնագավառներում։ Նա ղեկավարել է համալսարանը որպես ռեկտոր 1825-1826 և 1840-1841 թվականներին ։
1809 թվականից դարձել է Բավարիայի գիտությունների ակադեմիայի թղթակից անդամ և 1821 թվականից՝ արտասահմանյան անդամ։ Պրուսիան նույնպես գնահատել է նրա նշանակալի գիտական վաստակը և 1842 թվականին շնորհել նրան նույն թվականին Ֆրիդրիխ Վիլհելմ IV-ի կողմից ստեղծված շքանշան՝ Pour le Mérite գիտության և արվեստի բնագավառում. ։
1812 թվականի հունվարին նա ընդունվեց «Friedrich zur gekrönten Hoffnung» մասոնական օթյակը և իր հարսանիքի օրը, երբ նա ամուսնանում էր Ինգեր Բրջիթ Բալլումի հետ, Կոպենհագենի մասոնական օթյակները նրան հայտարարեցին իրենց պատվավոր անդամ  Էրստեդն ու իր կինն ունեին երեք որդի և չորս դուստր Գրող Հանս Քրիստիան Անդերսենը երկարամյա ընկերության մեջ էր Էրստեդի հետ և ազդվել է նրա բնագիտական հայացքներից, ինչը ըստ Ջոն Լ. Գրինուեյի հատկապես արտացոլվել է նրա «Զանգը» հեքիաթում։ Որպես գրականագետ և համոզված Անդրեասի տաղանդի մեջ՝ Էրստեդը 1835 թվականին մեծապես նպաստել է նրա հեքիաթների տպագրությանը ։
Քիմիա
1819 թվականին Էրստեդն առաջին անգամ առանձնացրել է պիպերդինը սև պղպեղից, իսկ 1825 թվականին առաջին անգամ ստացել է ալյումինիում ալյումինիումի քլորիդի և կալիումի խառնուրդի ռեակցիայից։
Ֆիզիկա
Էրստեդը առաջինը չէր, որ հայտնաբերեց մագնիսականության և էլեկտրականության կապը, քանի որ 18 տարի առաջ նրա կատարած փորձերն արդեն արվել էին իտալացի Գիան Դոմենիկո Ռոմագնոսիի կողմից։ Դրանք, սակայն, այն ժամանակ ուշադրության չարժանացան և մոռացության մատնվեցին։ Ամեն դեպքում դեպի ամբողջական պատկերացումը հակված Էրստեդը տեսավ երկու երևույթների միջև եղած ահռելի կապը և իր հայտնագործության հրապարակությամբ հիմք դրեց էլեկտրականության և էլեկտրոտեխնիկայի զարգացմանը ։ Միավորների ՍԳՎ համակարգում Էրստեդի անունով կոչվեց մագնիսական դաշտերի` այժմ արդեն հնացած միավորը (կրճատ՝ Oe)։
Հետագայում նա հետազոտություններ կատարեց հեղուկների և գազերի յուրահատկությունները հայտնաբերելու նպատակով, ինչի ընթացքում նրա ուշադրությունը կենտրոնացած էր դրանց սեղմելիության վրա։
Փիլիսոփայություն
Էրստեդն առաջինն էր, որ գործածության մեջ դրեց «մտավոր փորձ» տերմինը՝ ցույց տալու համար մաթեմատիկական ու ֆիզիկական գիտելիքների կապը Իմանուիլ Կանտի մոտ։ Այս տերմինը վերագրվում է սակայն Էրնստ Մախին, քանի որ Էրստեդի կանտյան դիրքորոշումները առանց տերմինի պատմական բացատրության մնացին ։
Պարգևներ
1999 թվականին մեկնարկած առաջին դանիական արբանյակը, ինչպես նաև Լուսնի մի խառնարան կոչվել են Էրստեդի անունով։ Նրա անունով է կոչվել նաև որպես առաջին մալուխատար նախագծված և հաջողությամբ գործարկված նավը։
Արտաքին հղումներ
Կատեգորիա:Դանիացի ֆիզիկոսներ Կատեգորիա:Դանիացի քիմիկոսներ Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Կոպենհագենի համալսարանի շրջանավարտներ Կատեգորիա:Գյուտարարներ Կատեգորիա:Ճարտարագետներ Կատեգորիա:Դեղագործներ Կատեգորիա:Պրուսիայի գիտությունների ակադեմիայի անդամներ Կատեգորիա:Պրոֆեսորներ Կատեգորիա:Լոնդոնի թագավորական ընկերության անդամներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Պիվնի (գյուղ, Ելանեցի շրջան)
Պիվնի (Півні), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1925 թվականին։
2001 թվականի տվյալներով Պիվնի գյուղում բնակվում էր 87 մարդ։ Բնակավայրը զբաղեցնում է 0,29 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1925 թվականին հիմնադրված բնակավայրեր
Ամպամած սյուն գործողություն
«Ամպամած սյուն» գործողություն (מבצע עמוד ענן, «Ամուդ Անան» ), 2012 թվականի նոյեմբերի 12-ին Ղազայի հատվածում Իսրայելի կողմից իրագործվող ռազմական գործողության ծածկագրական անվանում։ Համաձայն իսրայելական կառավարության այս գործողության նպատակն է Ղազայում ղեկավարող ՀԱՄԱՍ իսլամական ռադիկալ շարժման ռազմական օբյեկտների ոչնչացումն է, ինչպես նաև Իսրայելի տարածքի հրթիռակոծման կանխումը ։
Ծանոթագրություններ
Կատեգորիա:2012 Իսրայելում Կատեգորիա:2012 հակամարտություններ
Քրտինք
Քրտինք, քրտնագեղձերից արտազատվող անգույն, թեթևակի օպալեսցենցող հեղուկ։ Մարդու քրտինքը պարունակում է 98-99% ջուր, մոտ 0,1% միզանյութ, միզաթթու, կրեատինին, սերին, ճարպեր, ցնդող ճարպաթթուներ, խոլեստերին, ալկալիական մետաղների աղեր (գլխավորապես NaCl-ի՝ մոտ 0,3%), ֆոսֆատներ, սուլֆատներ, եթերածծմբական և արոմատիկ զույգ օքսիթթուներ։ Մաշկի վրա քրտինքին միշտ խառնված է լինում ճարպագեղձերի արտազատուկը։ Կախված արտաքին միջավայրի ջերմաստիճանից, մկանային աշխատանքի ինտենսիվությունից և խմած ջրի քանակից մարդն արտազատում է օրական 0,5-10 լ քրտինք։ Օրգանիզմի ախտաբանական վիճակներում քրտինքը կարող է պարունակել լեղապիգմենտներ, ցիստին, գլյուկոզ, էրիթրոցիտներ։
Կատեգորիա:Հեղուկ Կատեգորիա:Ռեֆլեքսներ
ՀՀ տարածքային կառավարում և տեղական ինքնակառավարում
ՀՀ տարածքային կառավարման և տեղական ինքնակառավարման համակարգը ներդրվել է 1995 թ.-ին՝ ՀՀ Սահմանադրության ընդունումից հետո։ «ՀՀ վարչատարածքային բաժանման մասին» ՀՀ օրենքով (1995 թ.) վարչատարածքային միավորներ են սահմանվել մարզերն ու համայնքները։ Ընդ որում, մարզը կազմված է համայնքներից, իսկ համայնքները լինում են գյուղ, և քաղաքային։ ՀՀ տարածքը բաժանված է 10 մարզի՝ Արագածոտնի, Արարատի, Արմավիրի, Գեղարքունիքի, Լոռու, Կոտայքի, Շիրակի, Սյունիքի, Վայոց ձորի, Տավուշի, և 915 համայնքի։ Մարզերում իրականացվում է տարածքային կառավարում, համայնքներում՝ տեղական ինքնակառավարում։
Տարածքային կառավարում
Տարածքային կառավարումը Կառավարության տարածքային քաղաքականության իրագործումն է մարզերում՝ մարզպետների և մարզպետարանների միջոցով։ Տարածքային կառավարման ոլորտի հարաբերությունները կարգավորվում են ՀՀ նախագահի 1997 թ.-ի մայիսի 6-ի «ՀՀ մարզերում պետական կառավարման մասին» հրամանագրով։ Մարզպետին պաշտոնի նշանակում և ազատում է ՀՀ Կառավարությունը, որի որոշումը վավերացնում է ՀՀ նախագահը։ Մարզպետն իր իրավասության սահմաններում իրականացնում է Կառավարության քաղաքականությունը ֆինանսների, քաղաքաշինության, բնակարանային և կոմունալ տնտեսության, տրանսպորտի և ճանապարհաշինության, գյուղատնտեսության և հողօգտագործման, կրթության, առողջապահյան, սոցիալական ապահովության, մշակույթի և սպորտի, բնության և շրջակա միջավայրի պահպանության, առևտրի, հանրային սննդի և սպասարկման բնագավառներում։ Մարզպետին է վերապահված նաև (բացառությամբ օրենքով նախատեսված դեպքերի) գործադիր մարմինների տարածքային ծառայությունների գործունեության համակարգումը։ Մարզպետն ապահովում է ՀՀ օրենքների, հանրապետության նախագահի հրամանագրերի ու կարգադրությունների, ՀՀ Կառավարության և վարչապետի որոշումների և այլ նորմատիվ ակտերի կատարումը, նպաստում է մարզում ժողովրդավար, համակարգի զարգացմանն ու պաշտպանությանը, օրենքների գերակայության, քաղաքացիական հասարակության կայացման ու զարգացման, մարդու իրավունքների, ազատությունների և տեղեկատվության մատչելիության ապահովմանը։ Մարզպետի նստավայրի (մարզպետարան) շենքը գտնվում է մարզի վարչական կենտրոնում, որի վրա և մարզպետի աշխատասենյակում տեղադրվում են ՀՀ դրոշը և զինանշանը։ Երևանում տարածքային կառավարումն իրականացնում է ՀՀ տարածքային կառավարման նախարարությունը, որի որոշ գործառույթներ Կառավարության որոշմամբ կարող են փոխանցվել գործադիր իշխանության հանրապետական այլ մարմինների։
Տեղական ինքնակառավարում
Տեղական ինքնակառավարումը հանրային կառավարման համակարգ է, որը համայնքի բնակչությանը վերապահում է տեղական նշանակության հարցերն ինքնուրույն լուծելու, համայնքային ունեցվածքն օգտագործելու և տնօրինելու իրավունք։ Ինքնակառավարումն իրականացվում է ընտրովի մարմինների՝ համայնքի ավագանու (ևերկայացուցիչ մարմին) և ղեկավարի (գործադիր մարմին, քաղաքում՝ քաղաքապետ, գյուղում՝ գյուղապետ) միջոցով։ Յուրաքանչյուր քաղաքային կամ գյուղ, համայնք ներառում է մեկ կամ մի քանի բնակավայր։ ՀՀ-ում կա 998 բնակավայր, որոնք միավորված են 915 համայնքում, 49-ը քաղաքային են, 866-ը՝ գյուղ։ Տեղական ինքնակառավարման մարմինները (ՏԻՄ) ընտրվում են 4 տարի ժամկետով՝ ուղղակի և գաղտնի քվեարկությամբ։ Համայնքի ավագանու անդամների թիվը (5-15 մարդ) պայմանավորված է համայնքի բնակչության քանակով։ ՀՀ ՏԻՄ-ի 1-ին ընտրություններն անցկացվել են 1996 թ.-ի նոյեմբերի 10-ին։ ՀՀ ՏԻՄ-ի համակարգի զարգացման նպատակով համայնքներին է վերապահվել գույքահարկի և հողի հարկի գանձման վարչարարությունը։ Համայնքների ներդաշնակ զարգացումն ապահովելու, նրանց ֆինանս, հնարավորությունների միջև առկա տարբերությունը նվազեցնելու նպատակով 1998 թ.-ին ընդունվել է «Ֆինանսական համահարթեցման մասին» ՀՀ օրենքը։ ՀՀ-ն 2002 թ.-ին միացել է «Տեղական ինքնակառավարման մասին» Եվրոպական խարտիային։ Նույն տարում ընդունվել է «Տեղական ինքնակառավարման մասին» ՀՀ օրենքը, 2004 թ.-ին՝ «Համայնքային ծառայության մասին» ՀՀ օրենքը, որը կարգավորում է համայնքային ծառայության պաշտոնների և դասային աստիճանների դասակարգման, պաշտոնի նշանակման, համայնքային ծառայության կազմակերպման, ղեկավարման և այլ հարաբերություններ։ 2005-ի նոյեմբերի 27-ի սահմանադրական Փոփոխություններով (Սահմանադրոգյան 7-րդ գլուխ) ՏԻՄ-ի լիազորությունների ժամկետը 3-ից դարձել է 4 տարի (հոդված 107), Երևանին տրվել է համայնքի կարգավիճակ (հոդված 108), համայնքի ղեկավարի պաշտոնանկության դեպքում պարտադիր է Սահմանադրական դատարանի եզրակացությունը (հոդված 109), համայնքները կարող են միանալ կամ առանձնանալ միմյանցից, ինչպես նաև միջհամայնքային միավորումներ ստեղծել՝ օրենքով սահմանված կարգով (հոդված 110) և այլն։ ՏԻՄ-ի նստավայրի շենքի վրա տեղադրվում է ՀՀ պետական դրոշը։
Կատեգորիա:Հայաստան
Անրի Գրիգորյան
Անրի Գրիգորյան, հայ արձակագիր, թարգմանիչ։
Ումուկան
Ումուկան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։ Գտնվում է Արղանա-Մադեն գյուղաքաղաքից 23 կմ հարավ-արևելք, Խարբերդ-Դիարբեքիր ճանապարհի ձախ կողմում` սարահարթին ։
Անրի Գրիգորյան
Կենսագրություն
Ավարտել է Թբիլիսիի թիվ 104 հայկական միջնակարգ դպրոցը, այնուհետև Թբիլիսիի Սևծովյան միջազգային համալսարանի բանկաֆինանսական ֆակուլտետը։
Ումուկան
Բնակչության մասին տվյալներ չեն պահպանվել։
Անրի Գրիգորյան
Կենսագրություն
Վրաստանի հայ գրողների «Վերնատուն» միության անդամ է։ Տպագրվել է «Կամուրջ», «Վերնատուն» տարեգրքերում, «Վրաստան» շաբաթաթերթում։ 2008 թվականին մասնակցել է գրողների համահայկական չորրորդ համաժողովին ։ «Արձակ-2013» մրցույթում հեղինակի «Սիեստա» պատմվածքը մրցանակակիրների շարքում էր։ Սովորել է նաև Լոնդոնում և Բուդապեշտում ։
Ումուկան
Ծանոթագրություններ
Կատեգորիա:Արևմտյան Հայաստանի գյուղեր
Անրի Գրիգորյան
Կենսագրություն
Անրի Գրիգորյանի «Դմբո Ջոյսը» գրքի շնորհանդեսը տեղի է ունեցել 2017 թվականի հուլիսի 13-ին Երևանում ։
Ծանոթագրություններ
Կատեգորիա:Հայ արձակագիրներ Կատեգորիա:Ռուսերենից հայերեն թարգմանիչներ Կատեգորիա:Վիրահայ արձակագիրներ
Տվերսկայա (ստանիցա)
Տվերսկայա (Тверская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։
Բնակչությունը 2010 թվականին գրանցված տվյալներով կազմում էր 3208 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1863 թվականին հիմնադրված բնակավայրեր Կատեգորիա:Կրասնոդարի երկրամասի Ապշերոնսկի շրջանի բնակավայրեր
Իսպանական ամոթ
Իսպանական ամոթ (հայտնի է նաև «Կողմնակի ամոթ» կամ «ամոթ ուրիշի փոխարեն» անուններով), ամոթի զգացում, որն առաջանում է այլ մարդու գործողությունների պատճառով։ Ի տարբերություն շփոթության ընդհանուր զգացումի՝ կողմնակի ամոթը չի առաջանում ամոթաբեր արարքին մասնակցելիս, այլ՝ ուրիշ մարդու կողմից այդ արարքը գործելու պատճառով։ Այս զգացումը կարող է հանրօգուտ համարվել, և կարծիք կա, թե այն առաջանում է սոցիալապես ու մշակութապես ընդունելի վարքի հետևանքով ։
Կողմնակի ամոթը տարբերվում է զգայական վարակից, որը բնութագրվում է որպես մարդու կողմից այլ մարդկանց զգացումների անգիտակցական կրկնօրինակում ։ Զգայական վարակը մարդկանց կողմից վեր է ածվում խմբային հույզերի։ Հուզական վարակի համար տվյալ գործողության հետևանքով հույզեր պետք է առաջանան մի քանի մարդու մոտ, այնինչ կողմնակի ամոթի դեպքում բավական է հուզականության դրսևորում միայն ականատեսի մոտ ։ Ավելին, մարդը կարող է կողմնակի ամոթի զգացում ունենալ անգամ այն դեպքում, երբ ինքն ամբոջղապես մեկուսացած է ։
Ինչպես ուրիշի փոխարեն այլ հույզեր, ուրիշի փոխարեն ամոթը ևս ունի առաջնային հույզի հատկանիշները։ Այնուամենայնիվ, ի տարբերություն խմբային հույզերի, կողմնակի ամոթը դրսևորվում է այն հատկանիշներով, որոնցով կողմնակի մարդու մոտ դրսևորվում է առաջնային ամոթի զգացումը։ Սոցիալական շփոթություն ապրած մարդիկ կարող են ունենալ այնպիսի ծանոթ ախտանշաններ, ինչպիսիք են կարմրելը, քրտնարտադրությունը, դողը, սրտխփոցը և սրտխառնոցը  ։ Այլ, ավելի մեղմ ախտանշաններից են այլ ուղղությամբ նայելը և ընդհանուր դիսկոմֆորտը։
Էմպաթիա
Կողմնակի ամոթը, որը հայտնի է նաև էմպաթիկ ամոթ անունով, ներքին կերպով կապված է էմպաթիային։ Էմպաթիան ուրիշի զգացմունքները հասկանալու կարողությունն է, որն ուժեղ հույզ է համարվում` այլասիրությունը, հանրօգուտ վարքը և խմբային հույզերը առաջ մղելու համար, մինչդեռ էմպաթիայի պակասը կապված է հակասոցիալական վարքի հետ ։ Շփոթեցնող իրավիճակում դիտողը կարեկցում է այդ իրավիճակում հայտնված զոհին` ինքը ևս շփոթության զգացում արտահայտելով։ Ավելի շատ կարեկցանք ցուցաբերող մարդիկ ավելի են հակված «իսպանական ամոթ» զգալուն ։ Հույզերը ճանաչելու կարողությունը հավանաբար բնածին է, քանի որ կարող է ձեռք բերվել անգիտակցաբար։ Այնուամենայնիվ, այն կարելի է վարժեցնել և որոշակի արդյունքի հասնել ։
Ինքնապրոյեկցիա
Հոգեբանական պրոյեկցիան հոգեբանության ու հոգեվերլուծության տեսություն է, ըստ որի մարդն անցանկալի հույզերից իրեն պաշտպանում է` դրանց գոյությունը իր մեջ մերժելով և իրեն այլ հույզեր վերագրելով ։ Պրոյեկցիան սովորական, ամենօրյա կյանքի մաս է ։ Կողմակի ամոթը և կողմնակի այլ հույզեր, այնուամենայնիվ, գործում են ինքնապրոյեկցիային հակառակ։ Անցանկալի հույզը կրում է մեկ այլ մարդ, և կողմնակի մարդը դրան համապատասխան հույզը պրոյեկտում է իր վրա ։ Օրինակ, հեշտորեն խաբող մեկը կարող է կողմնակի ամոթ զգալ, եթե ինքնապրոյեկտի ստի մեջ բռնված մեկ այլ մարդու իրավիճակը։
Մշակութային նշանակություն
Շփոթեցնող իրավիճակները հաճախ առաջանում են սոցիալական իրավիճակներում, որպես հասարակության ակնկալիքների ձախողման արդյունք և օգնում են հասկանալ, թե ինչն է ընդունելի համարվում տվյալ հասարակության կողմից   ։ Եթե շփոթմունքը մեկուսացնում է զոհին, ապա ուրիշի հանդեպ զգացած ամոթը զոհի և կողմնակի մարդու միջև սոցիալական կապ է ստեղծում  ։
Իսպանական ամոթը հումորում
Շփոթեցնող իրավիճակները երկար ժամանակ օգտագործվել են սիթքոմներում, սքետչներում, հումորային հաղորդումներում և ամենօրյա կատակներում։ Կադրից այն կողմ լսվող ծիծաղն ավանդաբար օգտագործվել է հանդիսատեսին ճիշտ պահին ծիծաղել հուշելու համար։ Բայց քանի որ կադրից այն կողմ հնչող ծիծաղը հեռացվել է սիթքոմներից, շփոթեցնող իրավիճակները հեռուստատեսությամբ այժմ ուղեկցվում են լռությամբ` ստեղծելով նոր` cringe comedy ժանրը , որը ներառում է քննադատության արժանացող մի շարք հեռուստաշոուներ, ինչպես, օրինակ, ամերիկյան Օֆիս հեռուստասերիալը ։
Ծանոթագրություններ
Կատեգորիա:Էմոցիաներ
Ստարոե Զասելե
Բնակչությունը 2007 թվականին գրանցված տվյալներով կազմում էր 17 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Բատրես
Բատրես (Batres), քաղաք և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կոմարկա Սուր շրջանում։ Տարածքը 21,58 կմ² է։ Բնակչությունը 1488 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 44 կմ։
Ծանոթագրություններ
Կատեգորիա:Մադրիդ ինքնավար համայնքի բնակավայրեր
Վահան Պողոսյան
Վահան Ռաֆիկի Պողոսյան, ՀՀ պետական և առողջապահության ոլորտի գործիչ, ՀՀ առողջապահության նախարարի տեղակալ։
Պարգևներ և կոչումներ
Ամուսնացած է, ունի երեք երեխա։ Հայաստանի Հանրապետական կուսակցության խորհրդի անդամ է։
Ծանոթագրություններ
Կատեգորիա:Հայ բժիշկներ Կատեգորիա:ՀՀ պետական գործիչներ Կատեգորիա:1967 ծնունդներ Կատեգորիա:Օգոստոսի 28 ծնունդներ Կատեգորիա:Երևան քաղաքում ծնվածներ Կատեգորիա:ՀՀԿ անդամներ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների թեկնածուներ Կատեգորիա:Մխիթար Հերացու մեդալակիրներ Կատեգորիա:Հայ քաղաքական գործիչներ
Լակշմի-Բաի
Լակշմի-Բաի (झाँसी की रानी, झाशीची राणी, ), Զհանսի իշխանուհի, 1857-1859 թվականներին հնդկական ժողովրդական ապստամբության մասնակից, Հնդկաստանի ազգային հերոսուհի։ 1857 թվականին, երբ սիփահիները Ջհանսում ջախջախեցին անգլիական գաղութարարներին (որոնք 1854 թվականին անեքսիայի էին ենթարկել իշխանությունը), Լակշմի-Բաին իր ձեռքը վերցրեց իշխանության կառավարումը։ Թեև Լակշմի-Բաին իր հավատարմությունն էր հայտնել գաղութային իշխանություններին, նրան մեղադրեցին անգլիական զինվորների սպանության մեջ։ Նա միացավ ապստամբներին և հերոսաբար զոհվեց գաղութարարների դեմ պայքարում։
Ծանոթագրություններ
Կատեգորիա:Հնդիկ հասարակական գործիչներ
Վարունա
Կատեգորիա:Աստվածներ այբբենական կարգով
Պոկրովկա (գյուղ, Ելանեցի շրջան)
Պոկրովկա (Покровка), գյուղ Ուկրաինայի Նիկոլաևի մարզի Ելանեցի շրջանում։
2001 թվականի տվյալներով Պոկրովկա գյուղում բնակվում էր 4 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Ելանեցի շրջանի բնակավայրեր Կատեգորիա:Ուկրաինայի գյուղեր
(6795) Օրնսկոլդսվիկ
(6795) Օրնսկոլդսվիկ (Ornskoldsvik), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 17-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 2,642006 ա. մ., առավելագույնը մոտենում է 2,3183 ա. մ. հեռավորության վրա և հեռանում 2,9657 ա. մ. ։ Արեգակի շուրջ մեկ ամբողջական պտույտ է կատարում 1568,55 երկրային օրվա ընթացքում, իր ուղեծրով շարժվելով միջինում 0,229511 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,05° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռադիո Արևիկ
Ռադիո Արևիկ - Հայաստանի Հանրային Ռադիոյի մանակապատանեկան ալիքը։ Ռադիո Արևիկի հաղորդումները նախկինում հեռարձակվել են Հանրային Ռադիոյի եթերում, սակայն 2019 թ. սեպտեմբերի 1-ից հանդես է գալիս առանձին ռադիոալիքով։ Այն ընդգրկված Հայաստանի Հանրային Ռադիոյի կազմում ։
Ռադիոհաղորդումներ
Ռադիո Արևիկի եթերում են՝ «Զարթուցիչ»՝ օրվա ընթացքում սպասվող իրադարձությունների մասին ռադիոհաղորդումը, «Պատանեկան ակումբ», «Մեկնարկ»՝ զրույցների շարք տարբեր ոլորտների մասնագետների հետ, «Լյա-Լյա-ֆա»՝ մանկապատանեկան երգերի հիթ-շքերթ, «Պստիկաշեն», «ՀայԹեք», «Նկարում ենք մի Հայաստան» «Կանաչ մոլորակ», «Ռադիոլաբ», «Նորարարներ» և այլ բազմաբովանդակ ռադիոհաղորդումներ։
Ծանոթագրություններ
Կատեգորիա:Ռադիո Կատեգորիա:Ռադիոալիքներ
Ամուկտա (կղզի)
Ամուկտա (Amukta), Չորսբլրակային կղզիներից ամենաարևմտյանը։ Տեղակայված է Սիգուամ կղզուց արևելք։
Աշխարհագրություն
Ամուկտան Չորսբլրակային կղզիներից ամենաարևմտյանն է։ Ամենաբարձր կետը 1055 մ է ծովի մակարդակից (Ամուկտա հրաբուխ)։ Կղզին լեռնային է, պատված է տունդրային բնորոշ բուսականությամբ, մամուռներով, քարաքոսերով և պտերներով։
Կլիման կղզու վրա սառը ծովային է, հաճախակի մառախուղներով և տեղումներով։
Պատմություն
1768 թվականին կղզին հայտնաբերել են «Սուրբ Պավել» նավի ռուս նավաստիները ։ 1867 թվականին վաճառվել է ԱՄՆ֊ին Ալյասկայի հետ միասին։
Ծանոթագրություններ
Կատեգորիա:Անմարդաբնակ կղզիներ Կատեգորիա:ԱՄՆ-ի կղզիներ
Քրիս Մենգես
Քրիս Մենգես (Chris Menges, ), բրիտանացի կինոօպերատոր և ռեժիսոր։ «Օսկար» և «BAFTA» մրցանակների երկակի դափնեկիր օպերատորական աշխատանքի համար։
Կենսագրություն
Գերմանիայից գաղթածների սերնդից է։ Պապը եղել է ջութակահարը, հայրը՝ կոմպոզիտոր և դիրիժոր։ Կինոօպերատորական աշխատանքն սկսել է վավերագրական և կարճամետրաժ ժապավեններով, այդ թվում համագործակցել է Մայ Սեթերլինգի, Լինդսեյ Անդերսոնի հետ։ Առաջին լիամետրաժ ֆիլմը, որտեղ հանդես է եկել որպես գլխավոր կինոօպերատոր, եղել է Քեն Լոուչի «Քես» ֆիլմը (1968)։ Հետագայում աշխատել է ԱՄՆ-ի և Մեծ Բրիտանիայի խոշոր ռեժիսորների հետ։ Կինոօպերատորների բրիտանական և ամերիկյան միավորումների անդամ է։
1988 թվականին որպես ռեժիսոր նկարահանել է իր առաջին ֆիլմը։
Արտաքին հղումներ
Կատեգորիա:Բրիտանացի կինոօպերատորներ Կատեգորիա:Բրիտանացի ռեժիսորներ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:Կինոռեժիսորներ այբբենական կարգով
Իյոքա Օքուավո
Իյոքա Օքուավո՝ ծագումով նիգերիացի ամերիկյան երգչուհի, բանաստեղծուհի, հրապարակախոս և հասարակական ակտիվիստ ։ Հանդես է գալիս սոուլ, R&B, ֆանկ և ջազ ոճերում։
Ծանոթագրություններ
Կատեգորիա:Ամերիկացի երգչուհիներ Կատեգորիա:21-րդ դարի երգչուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի հասարակական գործիչներ Կատեգորիա:Նիգերիացի բանաստեղծներ Կատեգորիա:Նիգերիացի երգչուհիներ
Սիգիզմունդ I
Սիգի և Մուեդ I (, Siegmund, ), «Հռոմեական սրբազան կայսրության» կայսր 1410-1437 թվականներին, Հունգարիայի թագավոր (Ժիգմոնդ) 1387-1437 թվականներին, Չեխիայի թագավոր 1419-1421 թվականներին և 1436-1437 թվականներին։ Լյուքսեմբուրգների դինաստիայի վերջին ներկայացուցիչը։ Ամուսնանալով հունգարացի թագավոր Լայոշ Մեծի դստեր հետ՝ դարձել է Հունգարիայի թագավոր։ Գլխավորել է արևմտաեվրոպացի ֆեոդալների խաչակրաց արշավանքը թուրքերի դեմ և ջախջախվել Նիկոպոլի ճակատամարտում (1396)։ Կոնստանցայի տիեզերաժողովի (1414-1418) նախաձեռնողներից էր և մասնակիցներից, հաստատել է Յան Հուսի մահապատժի որոշումը։ 1421 թվականին գահընկեց է արվել չեխական գահից, վերստին չեխական թագավոր է հռչակվել 1436 թվականին։ Պայքարել է հուսյան հեղափոխական շարժման դեմ։
Ծանոթագրություններ
Կատեգորիա:Սրբազան Հռոմեական կայսրություն Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ
Փիրահմեդ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ստարոե Իբրաևո
Ստարոե Իբրաևո (Старое Ибраево, Иҫке Ибрай), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 288 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Տվորոժկովո (գյուղ, Ռոսլավլսկի շրջան)
Տվորոժկովո (Творожково), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Կարլ Նիլսեն
Կարլ Ավգուստ Նիլսեն (Carl August Nielsen, ), դանիացի կոմպոզիտոր, ջութակահար, դիրիժոր և երաժշտության մանկավարժ։ Նա դանիական մշակույթի մեծագույն դեմքերից մեկն է։ Համարվում է ժամանակակից դանիական կոմպոզիտորական դպրոցի հիմնադիրը։
Կենսագրություն
Նիլսենը ծնվել է Ֆյուն կղզու Նյոր Լինդելս գյուղում։ Նրա հայրը ներկարար է եղել, և դրա հետ մեկտեղ նաև կարողացել է նվագել ջութակ և կոռնետ։ Նիլսենի մայրը ժողովրդական երգեր է երգել, իսկ հորեղբայրը՝ Հանս Անդերսենը (1837–1881), տաղանդավոր երաժիշտ է եղել ։ Նրա հայրը հաճախ է նվագել գյուղի տոներին։ Ութ տարեկանում Նիլսենը սկսել է ջութակ նվագել սովորել և այդ ժամանակվանից էլ երաժշտություն գրելու իր առաջին փորձերն է կատարել։
Տասնչորս տարեկանում նվագել է Օդենսե քաղաքի գնդի զինվորական նվագախմբում, որտեղ տիրապետել է բյուգելհոռն և տրոմբոն փողային գործիքներին։ Դրանց հետ համատեղ շարունակել է ջութակ նվագել։ Նիլսենը նվագախմբում ծառայել է չորս տարի։ 1883 թվականի մայիսին նրան հաջողվել է այցելել Կոպենհագեն, որտեղ էլ հանդիպել է ժամանակի հայտնի դանիացի երաժիշտների, մասնավորապես կոմպոզիտոր Նիլս Գադեին։ Գադեին հավանություն է տվել նրա ստեղծագործություններին և խորհուրդ է տվել երաժշտական Թագավորական ակադեմիա ընդունվել։ Նիլսենը սովորել է ակադեմիայում։ Նրան ջութակ է դասավանդել Վալդեմար Տոֆտեն, իսկ երաժշտության տեսություն՝ Գադեն։ Նիլսենը 1886 թվականին ավարտելով  ուսումը՝  սկսել է իր  ինքնուրույն ստեղծագործական ուղին։
Դիրիժորական գործունեություն և օպերաներ
Նիլսենի ստեղծագործական հաջորդ շրջանը սկսվել է 1901 թվականին։ Նա գրել է իր առաջին՝ «Սաուլ և Դավիթ» օպերան և երկրորդ՝ «Չորս խառնվածք» սիմֆոնիան ։ Նիլսենը XX դարի սկզբին սկսել է իր դիրիժորական գործունեությունը, որը շարունակել է մինչև կյանքի վերջ։ 1906 թվականին նա խմբավարել է իր «Դիմակահանդես» օպերայի առաջին ներկայացումը: Նիլսենի անունը Եվրոպայում հայտնի է դարձել 1910 թվականի սկզբներին՝ «Երրորդ սիմֆոնիայի» («Sinfonia Espansiva») և ջութակի համերգի շնորհիվ։ Նա առաջարկ է ստացել ստանձնել դիրիժորի պաշտոնը Գյոթեբորգի սիմֆոնիկ համերգներին, որտեղ աշխատել է մի քանի տարի։ Այդ ժամանակահատվածում նա անդրադարձել է ֆոլկլոր և հոգևոր երաժշտությանը, ստեղծել ժողովրդական երգերի մի շարք կոմպոզիցիաներ։ Նրա ստեղծագործական գործունեության գագաթնակետը համարվել է Չորրորդ սիմֆոնիան՝ «Անզուսպը» (1916) և Հինգերորդ սիմֆոնիան (1922), որոնք գրվել են Առաջին համաշխարհային պատերազմի ազդեցությամբ։ Հինգերորդ սիմֆոնիան կոմպոզիտորի նորարարական աշխատանքներից մեկն էր, որը նշանավորել է անցումը դեպի ավելի ուշ ժամանակաշրջանի գործունեություն։ 1916 թվականից Նիլսենը դասավանդել է Կոպենհագենի երաժշտական Ակադեմիայում։
Գործունեության ուշ ժամանակաշրջան
Նիլսենի գործունեության վերջին ժամանակաշրջանը վերաբերվում է նրա կյանքի վերջին տասը տարիներին (1921-1931)։ Այս շրջանի ստեղծագործությունների շարքում են փողային գործիքների կվինտետը, ֆլեյտայի և կլառնետի նվագախմբային համերգները, Վեցերորդ սիմֆոնիան՝ «Հասարակը», մի շարք երգչախմբային և երգեհոնային ստեղծագործություններ։ Նիլսենը ինֆարկտից հետո՝ 1925 թվականին ստիպված է եղել կրճատել համերգային ելույթները, սակայն չդադարելով կրկին ստեղծագործել։ 1925 թվականին կոմպոզիտորը գրել է քննադատական էսսեների ժողովածու «Կենդանի երաժշտություն» վերնագրով։ 1927 թվականին գրել է ինքնակենսագրական գիրք՝ «Մանկությունը Ֆյունում», որը էկրանավորվել է 1994 թվականին Էրիկ Կլաուսենի կողմից։
Ստեղծագործություններ
Նիլսենը հեղինակել է ավելի քան 160 ստեղծագործություններ, որոնցից առանձնանում են վեց սիմֆոնիաներ: Այն կոմպոզիտորի ստեղծագործության գլխավոր ժանրն էր, որը լիովին բացահայտել էր Նիլսենի գեղագիտական դիրքերը, նրա տեսլականը աշխարհի մասին։ Սիմֆոնիայից սիմֆոնիա տեղի էր ունեցել ստեղծագորխական ոճի էվոլյուցիա և բացահայտվել նրա բնութագրական առանձնահատկությունները։ Կոմպոզիտորի ստեղծագործության մեջ կարևոր տեղ է զբաղեցրել համերգի ժանրը։ 1911 թվականին գրված ջութակի համերգը ստեղծվել էր կոմպոզիտորի ստեղծագործության միջին շրջանում՝ ռոմանտիկ սովորույթների ազդեցության ներքո։ Նիլսենի ֆլեյտայի (1926) և կլառնետի (1928) նվագախմբային համերգները նույնպես հայտնի են։ Դրանք ներառվել են երաժիշտների երգացանկում մինչև մեր օրերը։ Նիլսենի կամերային և վոկալ ստեղծագործությունները լայնորեն հայտնի են Դանիայում։ 1998—2009 թվականներին Կոպենհագենի  W.Hansen հրատարակչությունում լույս է տեսել Նիլսենի երաժշտական ստեղծագործությունների ամբողջական քննադատական հավաքածուն՝ 32 հատորով։
Մահ
Նիլսոնը 1931 թվականի հոկտեմբերի 1-ին ընդունվել է Կոպենհագենի Ազգային հիվանդանոց սրտի կաթվածի հետևանքով։ Նա մահացել է 1931 թվականի հոկտեմբերի 3-ին, իր ընտանիքի շրջապատում։ Նրա վերջին խոսքերն էին. «Դուք կանգնած եք այստեղ, կարծես՝ ինչ որ բանի սպասեք»։
Թաղվել է Կոպենհագենի Արևմտյան գերեզմանատանը։ Նիլսենի հիշատակին է անվանվել Օդենսի համերգների «Տուն» գլխավոր համերգային սրահը: Այն Օդենսեի Սիմֆոնիկ նվագախմբի հիմնական համերգային սրահն էր։ 1980 թվականին Օդենսեում տեղի է ունեցել Կարլ Նիլսենի անվան միջազգային մրցույթ։ Այդ մրցույթին մասնակցել են տարբեր երկրներից երիտասարդ ջութակահարներ, ֆլեյտահարներ, կլառնետիստներ, երգեհոնահարներ։
Արտաքին հղումներ
Կատեգորիա:Դանիացի կոմպոզիտորներ Կատեգորիա:Օպերային կոմպոզիտորներ Կատեգորիա:Դիրիժորներ Կատեգորիա:Դանիացի երաժիշտներ Կատեգորիա:Ջութակահարներ Կատեգորիա:Բեռլինի գեղարվեստի ակադեմիայի անդամներ Կատեգորիա:Դանիացի դաշնակահարներ Կատեգորիա:Շվեդիայի երաժշտության թագավորական ակադեմիայի անդամներ Կատեգորիա:Ստեղնաշարային երաժշտական գործիքներ Կատեգորիա:20-րդ դարի դասական կոմպոզիտորներ
Ահմադ Նուրիզադե
Ահմադ Նուրիզադե, իրանցի հայագետ, թարգմանիչ, բանաստեղծ։
Կենսագրություն
Ահմադ Նուրիզադեն ծնվել է 1957 թվականին Իրանի Բանդարե Անզալի նավահանգստային քաղաքում։ Մանկության և պատանեկության տարիներին շփվելով հայկական համայնքի հետ՝ յուրացրել է հայերենը, իսկ հետագայում հաճախելով Սպահանի համալսարան հայագիտական բաժնում ուսումնասիրում հայոց մշակույթն ու պատմությունը։
1990 թվականին Թեհրանում լույս է տեսել Ահմադ Նուրիզադեի «Հարյուր տարվա հայկական պեոզիա» թարգմանությունների գիրքը (1154 էջ), որի վրա աշխատել է երեք տարի։ Հրատարակել է նաև «Հայաստանի պատմությունն ու մշակույթը» գիրքը (պարսկերեն) և «Հարյուր տարվա հայ արձակ» թարգմանական ժողովածուն, որում 20 վիպակ է ներկայացված։
Նուրիզադեի «Բարև ձեզ, հայեր» բանաստեղծությունների ժողովածուի բնաբանը՝
Արտաքին հղումներ
Կատեգորիա:Պարսիկ հայագետներ Կատեգորիա:Հայերենից պարսկերեն թարգմանիչներ Կատեգորիա:Մովսես Խորենացու մեդալակիրներ Կատեգորիա:Պարսիկ բանաստեղծներ Կատեգորիա:Իրանցի թարգմանիչներ
Բախմաչ (քաղաք, Ուկրաինա)
Բախմաչ (Бахмач), քաղաք Ուկրաինայի Չեռնիգովի մարզի Բախմաչի շրջանում։
2009 թվականի տվյալներով Բախմաչ քաղաքում բնակվում էր 18 852 մարդ։
Օյկոնոմիկա
Օյկոնոմիկա կամ Էկոնոմիկա (Տնակառուցում) (Οἰκονομικός), աթենական ծագում ունեցող հին հույն գրող և պատմաբան, հրամանատար և քաղաքական գործիչ Քսենոֆոնի ստեղծագործությունը։ Ճանաչված է եղել Հին Հունաստանում, թարգմանվել է Մարկոս Թուլիոս Ցիցերոնի կողմից լատիներեն Oeconomicus։ Ստեղծագործության մեջ արտացոլվում են Քսենոֆոնի տնտեսագիտական հայացքները։
Համարվում է տնտեսագիտությանը նվիրված առաջին ստեղծագործություններից մեկը։
Ստեղծագործության անվանում
Բնօրինակ ստեղծագործությունը կոչվում է Օյկոնոմիկա (Οἰκονομικός), οikos՝ տուն և ՝ օրենք, տառացիորեն՝ տնտեսության վարման կանոններ։ Գիրքը լատիներեն թարգմանվել է Ցիցերոնի կողմից որպես "Oeconomicus"։ Բրոքհաուզի և Եֆրոնի հանրագիտական բառարանում ստեղծագործությունը կոչվում է «Տնակառուցման մասին»։
Գործող անձինք
Ըստ ձևի՝ ստեղծագործությունը երկխոսություն է, որի առաջին մասում Սոկրատեսը զրուցում է Կրիտոբուլոսի հետ, երկրորդում՝ պատմում է Կրիտոբուլոսին իր և Իսխոմախոսի զրույցի մասին։
Սոկրատեսի անձը չէր համապատասխանում տնտեսական գործերի վերաբերյալ ուսմունքի փոխանցմանը, քանի որ Սոկրատեսը չէր զբաղվում ո՛չ տնտեսությամբ, ո՛չ հողագործությամբ։ Տնտեսության և հողագործության վերաբերյալ մտքերը, հավանաբար պատկանում են հենց Քսենոֆոնին. հնարավոր է նույնիսկ, որ Իսխոմախոսը ոչ այլ անձ է, քան Քսենոֆոնը։